Source: http://politeia.org.ro/stiri-revista-presei/revista-presei-1-martie-martisor-si-putini-ghiocei/7518/
Timestamp: 2017-11-22 18:28:33+00:00

Document:
Revista Presei – 1 Martie / Mărţişor şi puţini ghiocei | PoliteiaWorld
Home » Stiri / Revista Presei	» Revista Presei – 1 Martie / Mărţişor şi puţini ghiocei
01/03/2013 Autor theophyle Categorii: Stiri / Revista Presei
Bună dimineata intr-o zi de vineri. Vremea va fi mai caldă decât în mod obişnuit pentru începutul lunii martie. Cerul va fi variabil în sudul şi sud-estul ţării, dar se va înnora treptat în celelalte regiuni, informează Administraţia Naţională de Meteorologie. În cursul zilei în nord-vest vor predomina ploile, iar în nordul Carpaţilor Orientali va ninge. Noaptea, precipitaţiile vor fi mai ales sub formă de ninsoare în zona de munte, în Maramureş şi în Moldova şi mixte în Transilvania, Crişana şi Banat. Vântul va sufla slab şi moderat, cu unele intensificări ziua, temporar, în nord-vest, sud-est şi zona montană înaltă, iar noaptea în sud-vest. Temperaturile maxime se vor situa între 5 grade în depresiuni şi 14 grade în Lunca Dunării, iar cele minime se vor situa între -5 şi 3 grade. Dimineaţa, în zonele joase, pe arii restrânse, vor fi condiţii de ceaţă.
În Bucureşti, vremea va fi frumoasă şi mai caldă decât în mod normal pentru începutul lunii martie. Cerul va fi variabil, iar vântul va prezenta unele intensificări în cursul zilei. Temperatura maximă va fi de 12…13 grade, iar cea minimă va fi de -2..0 grade.
Curs valutar BNR valabil azi: 1 EURO = 4. 3698 RON; 1 USD = 3. 3345 RON; 1 EURO = 1. 3105 USD; Francul elvetian 3. 5796 RON. Gramul de aur 170.4722 RON.
Mărţişor. Originile sărbătorii mărţişorului nu sunt cunoscute exact, dar se consideră că ea a apărut pe vremea Imperiului Roman, când Anul Nou era sărbătorit în prima zi a primăverii, în luna lui Marte. Acesta nu era numai zeul războiului, ci şi al fertilităţii şi vegetaţiei. Această dualitate este remarcată în culorile mărţişorului, albul însemnând pace, iar roşu — război. Anul Nou a fost sărbătorit pe 1 martie până la începutul secolului al XVIII-lea. Documentar, mărţişorul a fost atestat pentru prima oară într-o lucrare de-a lui Iordache Golescu. Folcloristul Simion Florea Marian presupune că în Moldova şi Bucovina mărţişorul era compus dintr-o monedă de aur sau de argint, prinsă cu aţă albă-roşie, şi era purtat de copii în jurul gâtului. Fetele adolescente purtau şi ele mărţişor la gât în primele 12 zile ale lui martie, pentru ca mai apoi să îl prindă în păr şi să-l păstreze până la sosirea primilor cocori şi înflorirea arborilor. La acel moment, fetele îşi scoteau mărţişorul şi-l atârnau de creanga unui copac sau altul, iar moneda o dădeau pe caş. Aceste „ritualuri” asigurau un an productiv.
Publicam la data de 1 Martie 2011 – “Mărţişor şi Macovei, Preda & Voinescu” / Eu zic ca merita recitita revista presei veche de 2 ani!
Ponta şi Vosganian, dialog prin comunicate de presă: ordonanţa ministrului privind disponibilizările, retrasă la presiunea premierului. Un episod mai puţin uzual s-a petrecut ieri în sânul Guvernului, avându-i ca protagonişti pe premierul Victor Ponta şi pe ministrul liberal al economiei Varujan Vosganian. Guvernul a anunţat într-un comunicat că premierul i-a cerut ministrului economiei Varjuan Vosganian retragerea de pe site-ul ministerului a proiectului unei ordonanţe de urgenţă privind concedierile colective în energie – pe care comunicatul îl numeşte “un aşa-zis program de disponibilizări în 16 companii de stat din energie”, – întrucât el nu a fost analizat în şedinţa Executivului şi nu este susţinut de acesta. Proiectul ordonanţei publicat miercuri a fost retras ieri, cum a cerut premierul, iar titularul portofoliului economiei a susţinut că totul s-a petrecut în urma unei discuţii pe care a avut-o cu şeful Guvernului miercuri seara şi că între ei nu există puncte de vedere divergente. Dar, a ţinut să sublinieze Vosganian: proiectul este agreat de sindicate, are avizul conform al Ministerului Justiţiei, nu reprezintă un program nou de disponibilizări colective, ci o prelungire (cu mici modificări) a unui act normativ vechi privind concedie rile colective în energie (OUG 116/2006), prelungire pe care Executivul o susţine. Integral in Ziarul Financiar
Claudiu Săftoiu, şantaj eşuat la adresa Consiliului de Administraţie al TVR. Preşedintele televiziunii publice, Claudiu Săftoiu, a încercat din nou să treacă prin Consiliul de Administraţie al TVR controversatul contract cu firma germană Prorom, recurgând la o formă voalată de şantaj. Nici de data aceasta, membrii Consiliului nu au vrut să valideze documentul. Consiliul de Administraţie al TVR a respins, ieri, în bloc, o nouă tentativă a şefului televiziunii publice, Claudiu Săftoiu, de a valida contractul cu firma germană de distribuţie Prorom. Membrii CA susţin că Săftoiu a încercat să-i şantajeze. În referatul prezentat Consiliului el a arătat că, în cazul în care contractul va fi aprobat, acesta va fi renegociat, şeful TVR recunoscând, practic, că suma de 3,7 milioane de euro, pentru achiziţionarea a 170 de filme şi seriale de la Prorom, este umflată artificial. Potrivit surselor, Claudiu Săftoiu s-a arătat extrem de nervos şi a încercat să facă presiuni.Şefului TVR i s-a atras atenţia că faptele sale sunt de natură penală, mai ales că, la data de 1 octombrie 2012, când a fost semant contractual cu nemţii de la Prorom, Claudiu Săftoiu nu mai era preşedintele televiziunii publice, în urma unei sentinţe a Curţii Constituţionale. „Discuţiile au fost furtunoase, pentru că se ridică mari semne de întrebare cu privire la acest contract. Pe de o parte, pentru că a fost semnat în absenţa aprobării CA şi, pe de altă parte, pentru că la acea dată Claudiu Săftoiu nu mai îndeplinea funcţia de preşedinte al TVR, în urma deciziei Curţii Constituţionale“, a declarat pentru „Adevărul“ Valentin Nicolau, membru CA.Integral in Adevarul.
Războiul gazelor de şist: “Spiritul civic” de la Bârlad şi rolul Moscovei. Evenimentul zilei” vă prezintă metodele prin care Rusia încearcă să submineze explorarea şi exploatarea gazelor de şist, care ar reduce dependenţa energetică a Uniunii Europene. La Bârlad, unu din cinci locuitori ai orașului au ieșit în stradă pentru a protesta față de gazele de șist. Peste 8.000 de persoane din mai multe judeţe ale ţării, între care preoţi, dar şi oameni politici, au protestat, miercuri după-amiază, la Bârlad, faţă de explorarea şi exploatarea gazelor de şist în România, mitingul de protest încheindu- se cu un marş pe străzile municipiului”, a relatat, în urmă cu două zile, Mediafax. „Ghioceii” Moscovei din inima Moldovei. Tot acum două zile, ”Vocea Rusiei”, postul de radio guvernamental rusesc în limba română, lansa un avertisment voalat către România: „Sofia a fost prima rândunică a primăverii europene, rămâne de văzut când vor înflori ghioceii de la Bucureşti.” La nici 48 de ore, ghioceii nu au înflorit la Bucureşti, ci undeva mai la Est, mai aproape de Maica Rusie, la Bârlad. Se poate face o legătură între „spiritul civic” al bârlădenilor, revoltele din Bulgaria, care au dus la căderea guvernului condus de Boris Borisov şi interesele ruseşti? Încă de anul trecut, când au mai avut loc demonstraţii la Bârlad, s-a vorbit de o mână rusească. Persoane apropiate gigantului rus au fost văzuţi prin zonă, iar interesul Moscovei este unul strategic, adică nu al unei simple companii ruseşti, ci al statului rus, GAZPROM fiind doar instrumentul economic pentru atingerea scopurilor politice ale Kremlinului. Integral in EVZ.
Antonescu: “Liviu Dragnea ar fi un bun premier”. Ponta, preşedinte în 2018. Pus în situaţia de a alege un premier pentru 2018-2020 între ministrul Dezvoltării Regionale, Liviu Dragnea, şi prim-vicepreşedintele PNL, Klaus Iohannis, Crin Antonescu a precizat că şi Liviu Dragnea ar fi o variantă foarte bună pentru că până atunci ar căpăta experienţa necesară. “Dacă voi fi preşedinte, nu preşedintele alege premierul. Eu cred că ambii pot fi, dar să spun şi despre Liviu Dragnea, pentru că la fel ca şi Klaus Iohannis, Liviu Dragnea poate fi un bun premier. Mai ales că până atunci va căpăta şi experienţă guvernamentală. El acum este un om care are foarte multă experienţă politică în general şi de administraţie locală”, a declarat Antonescu, joi, la Realitatea TV. Mai mult, preşedintele PNL a adăugat că în 2018 nu se mai vede preşedinte, Victor Ponta fiind cel care ar putea să ocupe această funcţie. “Sincer vă spun, sper ca în 2018 eu să plec acasă, iar Victor Ponta să fie preşedinte şi să aibă de ales între Klaus Iohannis sau Dragnea, pentru că asta ar însemna că sunt două formaţiuni politice puternice”, a mai spus Antonescu. Gandul
Noi presiuni pe Curtea Constitutionala. Va reusi USL, prin baronul PSD de Arges, sa anihileze azi Agentia Nationala de Integritate? In ultimele zile , asupra judecatorilor de la Curtea Constitutionala a Romaniei s-ar fi facut din nou presiuni, de asta data pentru golirea de continut a legii care reglementeaza functionarea Agentiei Nationale de Integritate, institutie care contoleaza averile demnitarilor, alesilor. Cea mai importanta dorinta: secretizarea averilor demnitarilor. Presiunile asupra unor judecatori CCR s-au accentuat ieri dupa-amiaza, spun sursele RL, dupa ce Curtea a decis ca termenul pentru constestarea deciziilor ANI va ramane de 15 zile, iar parlamentarul vizat de conflict de interese trebuie demis imediat ce Parlamentul primeste raportul ANI. UPDATE: CEL care ar fi CEDAT presiunilor este judecatorul Petre Lazaroiu, spun sursele Romaniei Libere, modificandu-se astfel raportul fragil de forte din Curte. Se pare ca decizia finala va fi amanta pana la data de 28 martie. Noua majoritate care s-ar fi format la CCR vrea secretizarea averilor si schimbarea formularelor de declaratii de avere si de interese, in care sa nu mai existe atatea rubrici si pentru soti, copii, ce tip de avere, cate case, terenuri, spatii comerciale, ce si cat detin la banci si la ce banci au conturile. Daca se confirma secretizarea averilor si celealte modificari ale Legii ANI, se poate spune ca si CCR a fost subordonata ULS, asa cum s-a intamplat cu Consiliul Superior al Magistraturii. Reamintim ca, anul trecut, au fost facute presiuni si chiar amenintari cu moartea la adresa unor judecatori ai CCR pentru a consfinti demiterea presedintelui tarii, desi nu a existat cvorumul impus de lege.Atunci, desi a fost amenintata cu moartea, judecatoarea Aspazia Cojocaru nu a cedat. Tot anul trecut, prin abuz, Guvernul Ponta a restrans ilegal, prin ordonanta de urgenta, atributiile CCR, dar a fost obligat de institututiile internationale ( Comisia de la Venetia, Comisia Europeana si chiar lideri europeni socialisti) sa renunte. Acum se fac din nou presiuni asupra unor judecatori CCR, de asta data pentru a admite anihilarea ANI, prin admiterea unor sesizari de neconstitutionalitate a multor articole de lege care ii reglementeaza activitatea. Integral la Romania Libera
Unde sunt sutele de milioane de euro promise pentru reabilitarea termică a blocurilor. Constructorii mici şi mijlocii, care nu au acces la lucrări de infrastructură rutieră, precum şi producătorii de materiale de construcţii au făcut ochii mari când la sfârşitul lui 2011 autorităţile anunţau un program ambiţios de reabilitare termică ce urma să implice peste 360 mil. euro. Companiile din această categorie au crezut orbeşte în promisiunile statului, poate şi pentru că programul de reabilitare termică reprezenta salvarea afacerilor multora dintre ele. Drept urmare, începutul lui 2012 se vedea unul mai prosper. Bineînţeles că rezultatele au fost cu totul altele. După ce autorităţile locale, principalul susţinător financiar al programului, a obişnuit proprietarii cu reabilitarea gratuită a locuinţelor, chiar dacă la începutul programului fiecare familie trebuia să aloce măcar un sfert din suma necesară, lista blocurilor reabilitate termic s-a tot subţiat. Ministerul Dezvoltării Regionale şi Administraţiei Publice (MDRAP) a inclus în programul de reabilitare termică cu finanţare în 2012 un număr de 1.153 de blocuri, care cuprind în total 52.266 de apartamente. Rezultatul la final de an arată că doar 63 de blocuri, cu 2.305 apartamente, au fost reabilitate termic din lista propusă iniţial. „Din datele noastre, în 2012 au fost reabilitate termic în jur de 900 – 1.000 blocuri doar în Capitală, majoritatea fiind clădiri cu 4 etaje. Dintre acestea, o pondere de 65% au avut blocurile pentru care lucrările au fost contractate sau începute în 2011“, spune Gabriel Constantin, director în cadrul companiei producătoare de materiale de construcţii Duraziv. Integral in Capital.
Grecii negocieaza in secret un nou joc pentru Loteria Romana. Compania de care au profitat 10 ani! Conducerea INTRALOT se pare ca stie deja cine va fi noul sef al Loteriei Nationale, deoarece si-a trimis doi reprezentanti ca sa vorbeasca cu oamenii lui Nicolae Cristea despre implementarea unui nou joc de noroc in cadrul companiei. Sursele EVZ sustin ca, zilele trecute, a avut loc o intalnire secreta intre cativa oameni de baza ai Loteriei Nationale (sefi de marketing, vanzari, IT si liderul sindical Ion Carapit, care au fost numiti toti de catre fostul manager Nicolae Cristea) si doi trimisi speciali ai grupului de firme grecesti INTRALOT, Leonidas Koutroukis si Manolis. Scopul discutiilor a fost implementarea, in urmatoarea perioada – de catre Loteria Nationala in parteneriat cu INTRALOT – a unui joc de noroc de tip KENO, care sa aiba trageri din cinci in cinci minute si un pret modic pentru bilet. Acest joc se aseamănă întrun fel cu Loto 6/49, în sensul în care jucătorul îşi alege dintr- o listă de la patru până la zece numere, care sunt de la 1 la 90. Aceste bilete ar urma să fie tipărite de un aparat special, care va fi conectat la un server central. Aparatura ar urma să fie livrată de către greci, în schimbul unui procent din încasări. Afaceri păguboase – Toate jocurile de noroc şi toate contractele pe care Loteria Naţională le-a încheiat cu INTRALOT, din 2003 încoace, au fost păguboase pentru statul român, care este unicul acţionar al companiei. Aceasta rezultă din toate rapoartele de control făcute la Loterie în ultimii ani de către Curtea de Conturi, ANAF, Garda Financiară şi Corpul de Control al ministrului Finanţelor şi al premierului. Integral aduce EVZ.
Crin Antonescu: „Sperăm ca prezenţa lui Klaus Iohannis să ne aducă mai multe susţinere în Transilvania şi mai multe voturi”. Preşedintele PNL, Crin Antonescu, a declarat joi seară că prezenţa lui Klaus Iohannis în partid va aduce mai multe voturi şi mai mulţi simpatizanţi din regiunea Transilvaniei. Antonescu a precizat că aceasta este cea de-a doua invitaţie pe care i-a făcut-o edilului Sibiului, prima fiind în 2009. „Dacă a fost vorba despre elementele de câştig pe care le-am gândit, da, suntem interesaţi şi speram că prezenţa lui Klaus Iohannis să ne aducă mai multe susţinere în Transilvania şi mai multe voturi. PNL-ului i s-a alăturat un om de succes pe care îl preţuiesc pentru câteva calităţi destul de rare. L-am mai invitat odată în 2009, iar acum am revenit cu această invitaţie. Iohannis şi-a arătat interesul pentru modul în care se va face regionalizarea şi a pus problema rolului său în partid, fiind o persoană care vrea să ştie ce aşteaptă oamenii de la el, ce are de făcut şi ce are de dat. Eu cred că din toate aceste privinţe Klaus Iohannis va aduce un câştig. Klaus Iohannis merită respectul de a fi creditat cu faptul că nu s-ar lăsa folosit într-un asemenea joc. Unii sunt nemulţumiţi pentru că vorbeşte puţin. Da, dar spune tot”, a declarat Crin Antonescu, în cadrul emisiunii „Jocuri de Putere”, pe Realitatea TV. Integral in Adevarul
87 Raspunsuri la Revista Presei – 1 Martie / Mărţişor şi puţini ghiocei
Cetatean01/03/2013 at 08:25
Si doua comentarii ale mele din din 1 martie 2011, la fel de actuale…
1. “razvan, sunt unii indivizi care isi zic pedelisti sau de dreapta ce nu pricep un lucru: PDL nu va recistiga NICIODATA alegerile daca nu trece prin purgatoriul integritatii cu orice pret. Fara a demonstra oamenilor ca, in afara de taieri de salarii si pensii, ai stiut sa pui bisturiul si pe tine, ca partid, cu orice cost, never ever nu mai pupi voturile celor care au vazut in PDL ultima sansa de reforma a tarii. Si, la naiba cu primarii si activistii, daca ramin doar astia si se simte adiere de opozitie, trec imediat in PSD sau PNL. Batalia e pe majoritatea “scirbita” de votanti, care nu iese la vot, dar care, daca ar vedea ca se misca ceva in bine, ar vota cu ambele miini”.
2. “Razvan, nu au tupeul sa fie pe fata lui Basescu, ca sunt la mina lui oricum acus, daca Boc isi da demisia si mai ales in 2012, la termen. Cu nebunul nu te joci, cum a adus PSD la guvernare in an electorat, de era sa se arunce TRU de pe bloc, asa poate sa dea puterea in 2012 Opozitiei sau unui PM surpriza.
QED la 1
QED la 2
theophyle01/03/2013 at 08:27
Din cand in cand ar fi bine sa ne recitim 😆
Cetatean01/03/2013 at 08:31
comentariile din urma sunt ca vinul: pe masura ce devin vechi, devin mai… savuroase 😉
theophyle01/03/2013 at 08:33
de multe ori am aproape o placere sadica sa le recitesc 😆
zigzag01/03/2013 at 09:52
salut , am citit si eu comentariile acum de la postarea respectiva : e haios cum cineva incerca ii tinea partea lui Boureanu de a intervenit Theophyle 😀 . sunt curios ce parere are astazi domnul respectiv despre sifornarul de la oltchim. merita recitite postarile si comentariile as cam la o perioada de 3 5 luni si ne dam seama cum e cu “politica fesenista” de televizor in Ro.
theophyle01/03/2013 at 09:54
Blogul asta are o arhiva istorica, inclusiv lucruri haioase 😀
Cetatean01/03/2013 at 08:36
ai dreptate, ar trebui sa facem mai des 🙂
Singurul regret e ca vad comentatori care nu mai apar, din varii motive, si nume dragi care nu mai vor sa mai scrie pentru ca nu mai spera ceva bun pentru tara asta 🙁
theophyle01/03/2013 at 08:42
crestem o noua generatie! Pana la urma Politeia o sa devina o arhiva istorica a unei perioade foarte zbuciumate 🙁
Huitzilopochtli01/03/2013 at 08:53
“Deputatul PNL, Alina Gorghiu s-a arătat deranjată de faptul că recent lansata pagină de Facebook a premierul Ponta îl promovează doar pe acesta.”
He! Am vazut-o odata impreuna cu Becali la TV si mi-am adus aminte de o poveste de la curtea lui Ludovic XV: “Iata sabia si teaca regelui” 🙂
theophyle01/03/2013 at 09:03
Foarte metaforic in dimineata asta 🙂
mircea01/03/2013 at 08:55
si la determinarea si forta cu care criteriile de integritate erau considerate ca fiind ca intrate in statut cu orice risc eu concluzionam …in vesnicul meu stil…” ha-ha,e tare Boc,numai s-o faca ! ”
neata buna Theophyle City,tuturor 🙂
eu inca mai sunt pe aici 🙂 nu stiu insa ptr. cat timp ,vreau sa cred ca MRU,fc si altii imi dau si mie niscai motive 😉
chiar e o placere sa recitesc postari mai vechi…Sunt atat de actuale 🙂
de Stefan clujeanu` italian nu mai stiu nimic.Sper ca e totul in regula.
fetelor noastre un martisor frumos si-un buchetel de flori 🙂
theophyle01/03/2013 at 09:04
Arata cat de putin se schimba in tara asta chiar in perioade destul de mari. Totusi 2 ani!
mircea01/03/2013 at 09:21
au trecut ca vantul si ca gandul 🙁
e chiar o teorie ca explica printr-o relatie matematica f. simpla de ce pe masura ce imbatranim timpul accelereaza.(sunt si teorii mai docte despre asta ,de ex. vibratiile unor straturi atmosferice,stiintific explicate)
de ex. o luna de zile reprezinta ptr. un copil de 10 ani un coeficient “t1” (raportul dintre 10 si 10×12)
aceeasi luna ptr. unul de 40 de ani e data de coeficientul “t2” (raportul dintre 40 si 40×12)
observam ca desi intr-un sistem inchis,atat ptr. copil cat si ptr. adult timpul trece in mod egal(e vorba de aceeasi luna de zile atat ptr. copil cat si ptr. adult),intr-un sistem deschis luna adultului trece mai repede decat luna copilului,raportul fiind subunitar rezultatul unei impartiri la coeficientul respectiv arata acceleratia timpului 😆
cu alte cuvinte prima zi e cea mai lunga zi si ultima…. e cea mai scurta 😆
theophyle01/03/2013 at 09:30
Nu cunosc teoria dar mi se pare corecta!
mar01/03/2013 at 09:35
multumiri pentru martisorul virtual si explicatiile interesante 🙂
theophyle01/03/2013 at 09:37
Sarut mana mar 🙂
mar01/03/2013 at 09:46
mai greu cu telefonul
Sare'n Ochi01/03/2013 at 08:57
theophyle01/03/2013 at 09:05
theophyle01/03/2013 at 09:01
Pentru interesati – Europa: 1 Martie 2013 / O soluţie într-o sticlă de vodcă
mircea01/03/2013 at 09:07
nu stiu daca la eventuala strategie a b1/rturcescu de a ataca prin invaluire problema(f.grava) a doctoratelor luate pe spaga sau copy-paste(emisiunea de aseara a facut toti banii-au fost niste nume de “doctori” de statea matza-n coada 😆 ) se raspunde cu alta strategie de re-evaluare a premierului ponta prin atingerea unor corzi sensibile
dar se prezinta tineretea lui Ponta,si sfaturile mamei sale.
tatal sau din pacate l-a parasit prea devreme/D-zeu sa-l ierte si tineretea sa a fost marcata de diverse evenimente.Ponta la baschet,Ponta cu pleata,Ponta cu cainele,ponta in blugi.
Vrerea sa in tinerete : mama,eu ma fac preot,daca nu reusesc ma fac ministru(sic!) 😆
theophyle01/03/2013 at 09:10
din nefericire vrajeli de doi bani pentru un public idiot!
intamplator01/03/2013 at 09:17
un buchet cu ghiocei ” virtual” Doamnelor in prima zi a primaverii;
Murphy a citit si el blogul asta si a emis o serie de “legi&axiome” specifice Romaniei;
prima: legea lui Murphy privind partidele: ” unde nu e cap,sunt multe aripi”
al doua: legea ciocoirii “un cap ridicat la putere ,devine patrat”
theophyle01/03/2013 at 09:28
din nefericire nimeni nu-si pierde capul pentru golaniile facute 🙁
intamplator01/03/2013 at 09:21
nici rusii nu mai sunt ce-au fost;
n-au invatat nimic,si anume, din Moldoiva nu se ” nasc” revolutii:
in 1848,au amanat revolutia ca era vreme rea;
in 1989: la iasi ,s-au fasait inainte de a incepe,de-a trebuit ca saracul inturist sa le dea ” turistilor ” diurna suplimentara si sa-i trimita la timisoara;
probabil ca nici bugetul lor nu mai e ce-a fost;precis la barlad ” un cap de demonstrant” e mai ieftin decat in alte parti ale tarii!
theophyle01/03/2013 at 09:29
“saracii rusi”,
fac si ei ce pot. Mama ‘mnezeilor lor!
Huitzilopochtli01/03/2013 at 09:35
Cata ipocrizie din partea bastinasilor si a guvernelor (toate). Jumatate din sursele de apa din judetul Vaslui sunt poluate cu nitriti inclusiv alimentarile centralizate. Cautati pe google bebelus+nitriti si va veti ingrozi de ceea ce se intampla in Moldova. Zeci, ZECI de copii ucisi de apa contaminata si absolut nicio masura luata de autoritati fie ele centrale sau locale. Cati copii au fost ucisi de exploatarea gazelor de sist in US? Ajutati-ma voi ca eu n-am gasit niciunul.
theophyle01/03/2013 at 09:38
pentru 50 de lei (noi), moldoveanu’ iese in strada si fara cojoc si caciula!
intamplator01/03/2013 at 09:25
si tot murphy are o propunere pentru pentru cacarau=sa introduca in noua constitutie si noua stema a tarii=
secera si ciolanul
theophyle01/03/2013 at 09:36
asta a fost stema informala si pe timpul comunistilor. Numai ca atunci ciolanul insemna gospodaria de partid!
ria01/03/2013 at 09:38
Multumim pentru martisor, Mircea!
Cat despre sperantele unora: – Crin Antonescu: „Sperăm ca prezenţa lui Klaus Iohannis să ne aducă mai multe susţinere în Transilvania şi mai multe voturi” – nici o sansa( sic! )
theophyle01/03/2013 at 09:53
De-a Domnul. Un buchet de ghiocei virtuali 🙂
mircea01/03/2013 at 09:38
calciomercato !!! in sanatate ,divizia nationala.
pacientii unui medic de familie pot fi vanduti altui medic de familie cu 20 mii eur.
tranzactia este legala si se intocmeste in mod autentic in fata unui notar public. 😯
asta-i reforma lui calafat ??
Huitzilopochtli01/03/2013 at 09:42
Sper sa nu te dezamagesc dar la fel se intampla si in Franta.
mircea01/03/2013 at 09:54
cu acordul si cunostiinta pacientului Huitzi -asa mi s-ar parea corect.
ori la noi,ziceau astia la rtv,ca sunt “vanduti” fara conditiile mentionate, acelasi pacient apartinand mai multor medici de familie in acelasi timp.Probabil cu cat esti mai bolnav cu atat esti mai “productiv” din punctul asta de vedere.
oportunitati de afacere ptr. camera de comert a lui vlasov,cod caen etc. mishto.
in loc sa primeasca grosul din tranzactie si medicul doar comisionul de transfer,pacientul roman(ce mai film ar iesi) pacientii nici nu stiu cand ,cum si in ce conditii sunt vanduti iar de bani chiar habar n-au.Ca-n liga lu mitica 😆
mar01/03/2013 at 09:40
o primavara frumoasa si mai putin zbuciumata va doresc 🙂
zigzag01/03/2013 at 09:44
Buna dimineata si o primavara frumoasa!
amos01/03/2013 at 10:11
O primavara frumoasa pentru toate doamnele si domnisoarele 🙂
theophyle01/03/2013 at 10:32
pentru interesati – Perşii
DanSu01/03/2013 at 10:58
Din stirile de la 1 si 2 (aia cu ordonanta, respectiv aia cu TVR-ul), observ o chestie care se repeta tot mai des in ultimul timp. E vorba de fuga de raspundere. Este specifica intregului spectru politic (si nu numai). Combinatie de minciuna (Ponta), cu cinismul (Fenechiu & Co) si prostia (Vozganian & Co) presarata cu schizoparanoia (Antonescu & Voiculescu) si binenteles cu grandomania (Duda, Pavelescu, Madam Pipidi). Din insiruire, vad ca PSD-ul iese cel mai bine 👿 .
L-am urmarit ieri pe Vosganian si am urmarit ce spunea mitomanul. Pur si simplu Ponta incerca sa spuna ca nici Vosganian nu stia de treaba aia. E o minciuna, nimic nou. Dar armeanul e atat de idiot incat a reusit in doua minute sa se contrazica pe sine de doua ori.
Iar umblarea lui Elvis cu aprobarea CA – este exact de fuga de responsabilitate.
Deviza USL: “Daca suntem suficient de multi hoti, atunci e legal sa furi. Dreptatea hotilor.”
Kafka nu a avut suficienta imaginatie.
Este halucinant… Si mai halucinant este faptul ca mesajul ca atare a fost preluat de televiziuni si (banuiesc) crezut de bizoni.
PNL-ul a devenit cel mai toxic. PSD-ul lui Ilici este comunist, nici vorba de democratie la ei (ma rog cand nu confunda democratia cu majoritatea). Dar sunt mai logici si coerenti in abordarile lor. :mgreen:
PNL-ul in schimb a deraiat complet… Cinismul si ticalosia lor depaseste orice imaginatie. Combinata cu prostia. 👿
Pe de alta parte, sperantele lui Crizel (aia cu voturile aduse de herr johann)… Antonescu viseaza, viseaza, viseaza. Herr este expirat si el.
theophyle01/03/2013 at 11:06
Buna dimineata, Dan
Traim o tranziti intr-o tranzitie. cred ca voi o numiti “nested loop”, nu stiu cum se traduce in limba romana. da, au luat-o razna. O restauratie completa, nu spre anii ’80 ci spre sfarsitul anilor ’40 si inceputul anilor ’50. Vedem cazurile incepute pe timpul lui Patrascanu si presiunile comunistoide. Va propun sa cititi cu atentie:
http://www.evz.ro/detalii/stiri/antonescu-s-a-generat-impresia-ca-unul-dintre-servicii-a-inceput-sa-joace-aproape-la-ved-102613.html
si sa dati o raita la Biblioteca nationala ca sa vedeti cum Securitatea a preluat Siguranta
miki01/03/2013 at 11:30
nested loop = bucle imbricate … in general in programare “intructiuni de tip while si if” …. daca imi mai aduc bine aminte 🙂
mar01/03/2013 at 12:04
crizel incepe sa devina periculos prin prostie, nu cred ca este departe momemtul in care va fi izolat. prejudiciile pe care le aduce vor fi sanctionate nu de “reformistii” cauciucati ci d e partenerii nostri.
cedric01/03/2013 at 11:14
http://www.ziare.com/stiri/csm/alina-ghica-factorul-politic-a-rupt-echilibrele-in-justitie-interviu-ziare-com-1221493
Nu pot sa comentez decizia doamnei de a iesi din CSM chiar daca va avea castig de cauza in justitie.
Pot sa spun insa ca imi pare rau.
Un martisor si un gand bun pentru domnia sa.
Huitzilopochtli01/03/2013 at 11:48
“Potrivit datelor pe luna ianuarie, Realitatea Tv a scăzut puternic la audiențele de seară ajungând de la 188.000 telespectatori la 88.000 telespectatori în prima lună a acestui an.”
Pfuaaa, sa dea toti dracii, n-am crezut ca Andreea Cretulescu are atatea rude!
Altcineva, de ce s-ar uita la astia?
arrletty01/03/2013 at 15:54
asa zisii intelectuali, adica telectualii din scoli&medici&alte ctg scolite, aia se uita la I-Realitatea
si multumiri pentru urari
ria01/03/2013 at 11:56
In ce priveste cercul pe care il frecventez eu, e o certitudine! Multumiri pt ghiocei! 🙂
Mih01/03/2013 at 12:12
Si un… 🙂 de Martisor
Cred ca ar trebui sa fie evenimentul zilei:
“Un protest la sediul CSM fata de revocarea judecatorilor Alina Ghica si Cristi Danilet din Consiliu este programat pentru vineri, 1 martie ora 15:00, potrivit unui eveniment creat pe reteaua de socializare Facebook-ul. “E momentul sa iesim de pe Facebook in lumea reala Veniti toti cei care credeti ca revocarea lui Cristi Danilet si a Alinei Ghita este abuziva, intrucat cei doi judecatori NU si-au incalcat cu nimic competentele si NU si-au exercitat in mod necorespunzator atributiile de membri ai CSM” este scris in descrierea evenimentului “Sa cerem dreptate la CSM” initiat de un grup de persoane din societatea civila. (…)
Initiatori Alina Popescu, Laura Stefan, Ana Otilia Nutu, Dana Isabelle Zarojanu, Iulia Briceag,Pusa Frasineanu,Marian Dragomir, Viorel Muha, George Staicu, Emil Moldoveanu, Gabriela Solomoneanu, Duma Victor Sebastian, Octavian Frank.F, Ioana Cosmeanu,Victor Duma” (HotNews)
http://www.hotnews.ro/stiri-esential-14326833-protest-sediul-csm-fata-revocarea-judecatorilor-alina-ghica-cristi-danilet-organizat-facebook.htm
Cetatean01/03/2013 at 12:32
O secventa discursiva din mesajul transmis de cei care ii sustin pe Ghica si Danilet este preluata din Pozitia Politeia de marti si a suportat mici modificari: “atributiile” (Politeia) a devenit “competentele” (cei de pe Facebook).
Marchez secventa cu *****
“Veniti toti cei care credeti ca *****revocarea lui Cristi Danilet si a Alinei Ghita este abuziva, intrucat cei doi judecatori NU si-au incalcat cu nimic competentele si NU si-au exercitat in mod necorespunzator atributiile de membri ai CSM, asa cum sunt acestea specific enumerate in Legea 317/2004 (Sectiunea a 2-a. Atributiile Plenului Consiliului Superior al Magistraturii, art. 35-39; Sectiunea a 3-a. Atributiile sectiilor Consiliului Superior al Magistraturii, articolele 40-43)*****. (Hotnews).
Textul Politeia:
“Comunitatea Politeia reaminteste opiniei publice ca revocarea celor doi judecatori este abuziva, intrucat cei doi judecatori NU au incalcat cu nimic atributiile si NU si-au exercitat in mod necorespunzator atributiile de membru al CSM, asa cum sunt acestea specific enumerate de legea 317/2004 (Secţiunea a 2-a. Atribuţiile Plenului Consiliului Superior al Magistraturii”, art. 35-39;Secţiunea a 3-a. Atribuţiile secţiilor Consiliului Superior al Magistraturii, articolele 40-43)” (Politeia).
Bravo lor, inseamna ca citesc presa buna 😆 acuma nu stiu cat de util e un “protest” la CSM, insa, avand in vedere ca se desfasoara DUPA revocare, si nu IN TIMPUL procedurii (cum au facut-o cei plati de Varan), insa exact din acest motiv el e legitim, caci nu poate fi vazut ca tentativa de intimidare.
mircea01/03/2013 at 12:48
excelent City,Mih 🙂
citeam,nu mai stiu pe unde,cred articolul Otiliei,ca ar fi fost vorba de ieri dar nimeni n-a dat nicio stire nicio imagine.
credeam ca s-a renuntat
Cetatean01/03/2013 at 12:43
oricum, initiatorii fac trimitere la articolul original. Nu ca m-ar interesa acest aspect, insa vad ca citirea blogului are si alte efecte decat cele pe care le banuiam eu.
zigzag01/03/2013 at 12:59
are efecte multe . de ex circula prin anumite barouri de avocati ( intre cei tineri care vor sa practice meseria cinstit – si de la ei incep sa apara multe informatii despre anumiti judecatori lacomi la “punga” sau despre realitatile din parchete , nu acele realitati carora unii le ridica ode) . felicitari!
Cetatean01/03/2013 at 13:46
Doamne ajuta! cine stie, poate e de bine…
cedric01/03/2013 at 12:47
Felicitari cetatean, pentru rezonanta articolelor tale!
Tzepelica01/03/2013 at 12:56
Tara e condusa de aventurieri.
Puneti-va centurile de siguranta ! 🙁
cedric01/03/2013 at 13:20
Cristian Pocora demisioneaza din conducerea PNL Ialomita.
cedric01/03/2013 at 13:26
Cetatean01/03/2013 at 13:51
iaca branza, se duce la PSD.
cedric01/03/2013 at 13:35
MM isi depune motiunea pt. presedintia PDL
cedric01/03/2013 at 13:40
Patriarhia interzice , de azi, botezurile si nuntile inafara bisericii. Cred ca pentru a evita evaziunea fiscala!!
Cedric, exact asta a mai ramas Patriarhei de facut;in rest, au gatit lucrarea: au savarsit tot ce le-a cerut Mantuitorul apostolilor si acum a mai ramas de legiferat locul in care se boteaza si se cununa oamenii. Exista canoane care stabilesc ce si cum, nu mai are Patriarhia nimic de adaugat sa de interpretat. Prea-Incatedralitul de Daniel sa isi vada de obl, nu igatiile asumate ca episcop, nu de lucruri omenesti.
arrletty01/03/2013 at 16:05
aici, daca nu e cu suparare, sunt lucruri batute in cuie legate de taina casatoriei si a botezului si nu de azi, de ieri; iar povestea cu evaziunea fiscala – no comments, or fi preoti care produc asa ceva, dar, helas, nu toti fac asa. Am crescut intr-o casa de preoti, incepand cu strabunici, bunic, unchi, veri si va rog sa ma credeti ca, cu mici exceptii (o casa facuta in 1927 si alta din 1934), actualii sunt si ramin blochisti, cu existente la limita decentei (material/financiar) si ca ai mei mai sunt chiar destui.
Si apoi, de unde vin preotii astia ? ca nu-s picati cu hirzobul din cer. Nu tot dintre noi, astia cu “principii, morala inalta”, scl, scl ? (evident ca persoanele de fata se exclud !)
Barengott01/03/2013 at 13:54
http://cristianpreda.ro/2013/02/28/ce-se-afla-dincolo-de-lozinci/
Sa zambim putin cu motiunea Blaga
theophyle01/03/2013 at 14:05
Draga Barengott,
Are dreptate! Din nefericire si el cu ai lui ma face sa plang 🙁
Cetatean01/03/2013 at 13:59
auto-plagiator impotent care se auto-satisface prin hipnoza provocata de un viitor morganatic care e de fapt trecutul.
Cetatean01/03/2013 at 14:01
mai pe scurt: aceeasi limba de lemn vanduta ca dovada a “fortei” lui Blaga.
theophyle01/03/2013 at 14:03
Prieteni, Important!
http://www.revista22.ro/protest-la-sediul-csm-fata-de-revocarea-judecatorilor-alina-ghica-si-cristi-danilet-organizat-pe-facebook-22973.html
mircea01/03/2013 at 14:32
interesanta maniera de a scrie agenda bunastarii romanului telespectator 😆
evz propune la dezbaterea zilei batalia pe audientza dintre a3 si rtv avand ca invitate in emisiuni pe mama lui ponta(a3) si mama lui nutu camataru(rtv)
si ca supliment : cele doua mame l-au batut mar pe antenescu(realitatea tv)
probabil ca urmatorul episod in vederea castigarii de audientza va fi “schimb de mame” pe nisa asta intrand la concurentza si cu prima tv 😆
in cazul in care emisiunile propuse in grila de programe nu aduc suficienta audienta urmeaza desigur suplimentul,cele doua mame se unesc si isi bat mar copiii.
exclusivitatea suplimentului o vor avea rares bogdan si cretzuleasca ,poate asa mai fac si ei ceva audientza 😆
arrletty01/03/2013 at 16:18
acel Rares Bogdan pupilul lui Octavian Hoandra, discipol al nasului SRS ?
cedric01/03/2013 at 14:42
Cetatean ai avut dreptate cand ai zis ca nu poate fi obligat un fost presedinte sa iasa din viata politica :
http://www.ziare.com/basescu/presedinte/i-stanomir-ideea-de-a-ostraciza-un-fost-presedinte-este-inacceptabila-interviu-ziare-com-1221505
cedric01/03/2013 at 14:46
theophyle01/03/2013 at 15:39
theophyle01/03/2013 at 15:35
Postare noua – Mitomania de stat şi adevărul surghiunit
theo01/03/2013 at 15:38
multzumiri pt. ghiocei,märtzisor si uräri, nu vä datzi seama,
cä si dupä 40 de ani, tot imi lipsesc multe obiceiuri romanesti.
chestie de suflet 🙂
Kenwood01/03/2013 at 15:49
Buna de ziua.
1st: majoritarelor*: http://www.imagebam.com/image/7ae499240097772
impreuna cu cele mai bune ganduri si urari
2nd: in doi ani s-au schimbat doar chiriasii** de prin diverse palate si sedii de ministere/agentii. Dincolo de constanta Basescu la fel de actuale sunt problemele de fond din toate zonele.
3rd: cand spuneam ca de fapt Romania ar trebuie sa fie etalonul Asa NU nici nu ma gandeam la stirea care a fulgerat astazi comunicatiile agentiilor de presa si internetul despre condamnarea pe viata pt coruptie, a unui fost oficial grec. Ba chiar ales***
* conform rapoartelor statistice la nivel mondial reprezentantele sexului frumos sunt mai multe decat reprezentantii sexului puternic 😛
** intentia initiala a fost sa fac referire la perechi de tipul celor afisate ieri 😀
*** cum le place unor capitani-de-giudet sa se “auto-entituleze” 😉
Kenwood01/03/2013 at 15:51
Pffff… iar am picat in offside cu postarea 😛
theophyle01/03/2013 at 15:53
Kenwood01/03/2013 at 15:56
ufff… indecizia in alegerea unuia cat mai elegant a fost cauza intarzierii
theophyle01/03/2013 at 16:05
cine te deranjeaza sa-ti postezi superbul trandafir si in postarea curenta 😆
Kenwood01/03/2013 at 16:12
N-are acelasi farmec. Mai bine pune-l tu langa martisor si gata 😀
mar01/03/2013 at 16:14
Superb! Multumiri 😀
Kenwood01/03/2013 at 16:18
Ei as. Nu merit.
theophyle01/03/2013 at 16:46
multumesc, am primit. Cred ca sunt inca tatonari, nu-i vad capabili la o aventura de acest gen.
Kenwood01/03/2013 at 16:25
Scuze Mar. Raspunsul corect pt tine era: cu mare placere.
ps-ul era pt Theophyle
nu’sh cum pisic am dat aiurea click pe Reply
Emil01/03/2013 at 17:09
Si, de martisor, Doamnelor si Domnisoarelor
http://www.loxodonta.ro/img/felicitari/mari/90ceK-Q55pZ-dPuhi-VcS77-GnuuK.jpg
ca nu pot doua linkuri
Sper ca se vede ce vreau: nu pot sa verific 🙂
theophyle01/03/2013 at 17:17
se vede 🙂 si e frumos!
« Eşecul proiectului militar european (3) – noua Rusie

References: CCR 
 CCR 
 CCR 
 CCR 
 CSM 
 CSM